Alkoholin tilaaminen netistä on laillista, kunhan muistaa muutaman yleisimmistä ohjeista: – Ostaja hoitaa tuotteiden tilaamisen ja toimituksen suoraan ulkomailta, eikä käytä Suomessa sijaitsevaa ”välikättä”. Tämä hoituu käytännössä automaattisesti kun käytät sivustoltamme löytyviä nettikauppoja. – Alkoholituotteet maksetaan suoraan ulkomailla toimivalle myyjälle. – Alkoholituotteita ei saa tilata suomalaiselta edustajalta, vaan kuluttaja ostaa ne itse ulkomailta. Käytännössä sama kuin edellinen kohta. – Alkoholituotteita myyvä toimija ei saa itse hoitaa alkoholituotteiden toimitusta Suomeen. Kuljetusyrityksen pitää siis olla myyjästä itsenäinen toimija. Tämän takia alkoholin verkkokaupoissa maksetaan vain tuotteet, ja tämän jälkeen tilataan kuljetus eri sivustolta. – Juomia ei saa kuljettaa Suomessa sijaitsevaan välivarastoon vaan suoraan asiakkaalle. Huom! Kaikista sivullamme listatuista verkkokaupoista alkoholin tilaaminen Suomeen on laillista.